Ο **Κάρλος Βέιγκα** (Carlos Alberto Wahnon de Carvalho Veiga ) είναι πολιτικός από το Πράσινο Ακρωτήριο. Υπήρξε ο δεύτερος και ο πρώτος δημοκρατικά εκλεγμένος πρωθυπουργός του νησιωτικού κράτους από το 1991 ως το 2000.

Βιογραφία
---------

Γεννήθηκε στο Μιντέλο του νησιού Σάο Βισέντε στις 21 Οκτωβρίου του 1949. Ολοκλήρωσε τις γυμνασιακές του σπουδές στην Πράια. Στη συνέχεια συνέχισε την εκπαίδευσή του στη Λισαβώνα. Το 1971 απέκτησε ντοκτορά στις Νομικές Επιστήμες από το Πανεπιστήμιο Κλασικών Σπουδών της πορτογαλικής πρωτεύουσας.

Πολιτική καριέρα
----------------

### Πορεία προ την πρωθυπουργία

Την περίοδο 1972-74 εργάστηκε ως δημόσιος υπάλληλος στην Αγκόλα. Επέστρεψε στην πατρίδα του το 1975 και ανέλαβε διάφορες δικαστικές θέσεις. Το 1982 εξαιτίας διαφωνιών με την κυβέρνηση επέστρεψε στην εργασία στον ιδιωτικό τομέα. Το 1985 εξελέγη βουλευτής και επανεξελέγη το 1988. Την περίοδο αυτή ζήτησε σθεναρά τη διεξαγωγή πολυκομματικών εκλογών και τον τερματισμό του μονοκομματισμού. Έτσι, δύο χρόνια αργότερα, το 1990 , ιδρύθηκε το Κόμμα της Αντιπολίτευσης, που ονομάστηκε MpD (Κίνημα για τη Δημοκρατία). Τον Οκτώβριο του 1990 ο Βέιγκα εξελέγη πρόεδρος του κόμματος αυτού, κατά το πρώτο συνέδριό του. 

### Πρωθυπουργός

Στις πρώτες πολυκομματικές εκλογές, οι οποίες διεξήχθησαν στις 13 Ιανουαρίου του 1991 το MpD κατήγαγε μεγάλη εκλογική νίκη, εξασφαλίζοντας τις 56 επί συνόλου 79 εδρών στην Εθνοσυνέλευση. Έτσι, εξελέγη πρωθυπουργός και σχημάτισε την πρώτη δημοκρατικά εκλεγμένη κυβέρνηση στη χώρα. Το 1995 κέρδισε και νέα εκλογική νίκη και παρέμεινε στην πρωθυπουργία.

Κυβέρνησε από τις 4 Απριλίου του 1991 ως τις 29 Ιουλίου του 2000. Το 2000 παραιτήθηκε από πρωθυπουργός, για να είναι υποψήφιος στις προεδρικές εκλογές του 2001.  Τον διαδέχθηκε στην πρωθυπουργία ο Γκουαλμπέρτο ντο Ροζάριο.

### Προεδρικός υποψήφιος

Στις προεδρικές εκλογές του 2001 ο Βέιγκα έχαε με διαφορά 17 ψήφων στον 2ο γύρο από τον Πέντρο Πίρες. Στις επόμενες εκλογές, ήταν ξανά υποψήφιος και ηττήθηκε πάλι από τον Πίρες.

Πηγές
-----

1. ↑  Rake, Alan. *African Leaders: Guiding the New Millennium*. σελίδες 41–44. ISBN 0810840197. Ανακτήθηκε στις 26 Νοεμβρίου 2016.
2. ↑  Szajkowski, Bogdan, επιμ. (2005). *Political Parties of the World* (6th έκδοση). σελίδες 113–114. ISBN 0954381149.
3. ↑  "New president for Cape Verde", BBC News, 6 Μαρτίου 2001.
4. ↑  Akyeampong, Emmanuel Kwaku· Louis Gates, Henry (2012). *Dictionary of African Biography, Volume 6*. σελ. 120. ISBN 9780195382075. Ανακτήθηκε στις 26 Νοεμβρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάρλος Βέιγκα** |

* Οι εκλογές στο Πράσινο Ακρωτήριο το Μάρτιο του 2001 από το *BBC*
* Βιογραφία Αρχειοθετήθηκε 2005-12-25 στο Wayback Machine.
* Ιστότοπος

  


|  |  |  |  |
| --- | --- | --- | --- |
| 

| π • σ • ε
Πρωθυπουργοί του Πρασίνου Ακρωτηρίου |
| --- |
|  |
| 
* Πέντρο Πίρες
* Κάρλος Βέιγκα
* Γκουαλμπέρτο ντο Ροζάριο
* Ζοζέ Μαρία Νέβες
* Ουλίσες Κορέια ε Σίλβα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 2659153184544027100002
* LCCN: no2018089504

 |

 |